ચાર મહિના પહેલા ભાજપમાં ગયેલા મહેન્દ્રસિંહે એકદમ ભાજપમાંથી રાજીનામુ આપ્યું તેની પાછળ પણ બાપુનું રાજકીય અંકગણિત છે, 2017ની વિધાનસભાની ચૂંટણીમાં કોંગ્રેસે સત્તા મેળવી નહીં તેમ છતાં ભાજપને ખાસ્સુ નુકસાન પહોંચાડ્યું હતું, જેની સ્વભાવીક અસર 2019ની લોકસભાની બેઠકો ઉપર થવાની છે. હવે આ નુકસાન કેવી રીતે ઓછું કરી શકાય તેની કવાયત અમિત શાહે શરૂ કરી છે. ભાજપના નારાજ મત જો કોંગ્રેસને મળે તો ભાજપના નુકસાનમાં વધારો થાય તેમ છે, પરંતુ જો ભાજપના નારાજ મત કોંગ્રેસને મળવાને બદલે અપક્ષ અથવા અન્ય કોઈ પક્ષને મળે ભાજપને તેનો સીધો ફાયદો થાય તેમ છે.